(תהלים מח) כי הנה המלכים נועדו עברו יחדיו - כי הנה המלכים, זה יהודה ויוסף. עברו יחדיו, זה נתמלא עברה על זה, וזה נתמלא עברה על זה. (שם) המה ראו כן תמהו, (בראשית מג): ויתמהו האנשים איש אל רעהו. (תהלים מח) נבהלו נחפזו, ולא יכלו אחיו וגו'. רעדה אחזתם שם, אלו השבטים. אמרו: מלכים מדיינים אלו עם אלו, אנו מה איכפת לנו! יאי למלך מדיין עם מלך. ויגש אליו יהודה. (איוב מא) אחד באחד יגשו, זה יהודה ויוסף. ורוח לא יבא ביניהם, אלו השבטים. אמרו: מלכים מדיינים אלו עם אלו, אנו מה איכפת לנו יאי למלך מדיין עם מלך ויגש אליו יהודה וגו'!